User:MaagOmar

Maag Cumar waxuu ku dhashay magaalada Kismaayo ee gobalka Jubbada-hoose taariikhda markii ay ahayd 11-Dec-1991-kii. Sababo amni darro, colaado sokeeye iyo jaahwareer siyaasadeed oo ka jiray dalka ayuu nasiib ugu yeelan waayay in uu ku sii noolaado magaalada uu ku dhashay, isla markaana uu ka wax barto. Waxay dantu ku khasabtay in asaga iyo qoyskiisaba qaxaan, una soo hayaamaan caasimadda dalka ee Muqdisho. Waxay maalin farxadeed u ahayd waalidkiis waayo asaga ayaa dunidaan ku soo biiray, sidoo kale waxay maalmo murugo u ahayd qoyskiisa oo ku hoos noolaa colaado sokaye. Dilka, dhaca, barakaca, kufsiga, boobka, cunsuriyaynta, takoorka, eexda iyo dhammaan falalka la halmaala waxay qayb ka ahaayeen nolasha caadiga. Quluubta bulshaduna waxa ay gabbaad u ahayd murugo, waxayna marti gelinaysay argagax, cabsi, iyo walwal aad u wayn. waana mida dhalisay inuu waayo xusuuuso ku saaban noolashiisii hore. Tani waa musalsal nololeedkiisa oo marka uu doono in uu qeexo nolashiisa waxaa u sawiranta colaado sokeeye iyo falal fool xun sida dhammaan falalka aan kor kusoo sheegnay, kuwaas oo loo gaysanayay ummad aan waxba galabsan. Waxaana gabi ahaan lumay xusuuso iyo taariikho muhiimad u lahaa qeexidda nolosha qoraaga buuggan, waxayna ka dhigan tahay inuu qayb ka yahay kumannaan qof oo jiilkiisa ah kuwaas oo la wadaagay hab-nolaleedkiisaan oo kale ee yaabka lahaa. Waxaan jiilkaasna u ugu magac daray “Jiilkii Qaxa”. Muqdisho ayuu ka bilaabay barashada Qur’aanka kariimka, waxuu Dugsiga Hoose/Dhaxe kaga soo baxay gobolka Shabeellaha Hoose, gaar ahaan magaalada Buulo-Mareer. Waxa uu dugsiga sare ku dhammaystay isla gobalka Shabeellaha hoose caasimadda gobolkaa ee Marka-Caddeey.